# Sak 4: Revisjon av vedtektene

Årsmøtet ESLL 2022

Styret foreslår et tillegg til vedtektene for ESLL, slik at kontingenten for nye medlemmer som betaler kontingent etter 1. juni gjelder også for påfølgende år. Se § 4 med endring i rødt nedenfor. For at forslaget skal bli vedtatt, må 2/3 av årsmøtedeltakerne stemme for.

**§ 4 Medlemmer**

Alle som ønsker å støtte arbeidet med stier og løyper i Espedalen kan bli medlemmer i Espedalen sti- og løypelag. Støtte fra personer som ikke vil betale full medlemskontingent er velkomment, men disse vil da ikke bli regnet som medlemmer med forslags- og stemmerett på årsmøtet.

Medlemskap i foreningen er først gyldig og skal regnes fra den dag kontingent er betalt. For personer/hytter som ikke har vært med tidligere, vil medlemskontingent betalt inn etter 1. juni også være gyldig for påfølgende år.